b"\n_START_ARTICLE_\nParty in the U.S.A.\n_START_SECTION_\nOzadje\n_START_PARAGRAPH_\nPesem je napisal ameri\xc5\xa1ki pop rock tekstopisec, producent in glasbenik Lukasz Gottwald v sodelovanju z Claudeom Kellyjem in Jessico Cornish. Originalno naj bi s pesmijo nastopila Jessica Cornish, vendar so tekstopisci, ko je zanimanje za pesem pokazala Miley Cyrus, predelali besedilo, saj so nameravali napisati temsko pesem za njeno linijo obla\xc4\x8dil, ki je nastala v sodelovanju z Maxom Azrio in ki so jo ekskluzivno prodajale Wal-Martove trgovine. Da bi zadovoljili ob\xc4\x8dinstvo, so Dr. Luke, Claude Kelly in Jessica Cornish napisali zabavno, hitro pesem, ki je izra\xc5\xbeala osebnost Miley Cyrus.\xc2\xa0\xc2\xbbVerjeli ste, da kupujete enkratno prilo\xc5\xbenost, vendar ste hkrati kupovali tudi ustvarjalca,\xc2\xab\xc2\xa0je povedal Claude Kelly obo\xc5\xbeevalcem. Da bi prispeval k pisanju pesmi, je Claude Kelly napisal, da si je \xc5\xbeelel mimiko pisanja Miley Cyrus:\xc2\xa0\xc2\xbbJe enaka pesem, samo gledana z druga\xc4\x8dnega vidika, enostavno morate najti to unikatno perspektivo.\xc2\xab Da bi posneli instrumentacijo pesmi, so se odlo\xc4\x8dili uporabiti ra\xc4\x8dunalni\xc5\xa1ko me\xc5\xa1anje z\xc2\xa0\xc2\xbbs toplo, \xc5\xbeivo instrumentacijo\xc2\xab, s \xc4\x8dimer so uporabili elektri\xc4\x8dne kitare in bobne v \xc5\xbeivo. Miley Cyrus je bila s pesmijo zadovoljna in jo vklju\xc4\x8dila v EP The Time of Our Lives. Miley Cyrus pravi, da pesem\xc2\xa0\xc2\xbbParty in the U.S.A.\xc2\xab\xc2\xa0ne odra\xc5\xbea njenega glasbenega stila, vendar ji je bil v\xc5\xa1e\xc4\x8d njen konec. Miley Cyrus je dejala, da je singl\xc2\xa0\xc2\xbbvse-ameri\xc5\xa1ka pesem\xc2\xab._NEWLINE_Miley Cyrus je pesem\xc2\xa0\xc2\xbbParty in the U.S.A.\xc2\xab\xc2\xa0posnela v studiju 3180 Media Group v Savannahu, Georgia, medtem ko je \xc5\xbeivela v Georgiji med snemanjem filma Poslednja pesem. Vokalno je pesem uredila Emily Wright, instrumentalno delo in produkcijo pa je opravil Lukasz Gottwald. Serban Ghenea je pesem uredil v studiu MixStar Studios na pla\xc5\xbei Virginia Beach._NEWLINE_Claude Kelly je dejal, da je\xc2\xa0\xc2\xbb\xc5\xa1okiran nad tem, kar je Miley Cyrus naredila s pesmijo, kljub temu, da originalno ni bila napisana zanjo. Ustvarili smo nekaj dodatnih odlomkov, da bi pesem bolj odra\xc5\xbeala njo samo in njeno glasbeno delo. Nato je pesem vzela v studio in jo uni\xc4\x8dila.\xc2\xab Ko so s pesmijo nastopili v \xc5\xbeivo je besedilo spremenila tako, da je besedo\xc2\xa0\xc2\xbbNashville\xc2\xab\xc2\xa0zamenjala z drugimi mesti, kot sta Miami in Atlanta. Besedo\xc2\xa0\xc2\xbbJay-Z\xc2\xab\xc2\xa0je nadomestila z besedo\xc2\xa0\xc2\xbbMichael [Jackson]\xc2\xab\xc2\xa0med nastopom v Veliki Britaniji,\xc2\xa0\xc2\xbbBritney [Spears]\xc2\xab\xc2\xa0pa z\xc2\xa0\xc2\xbbLady Gaga.\xc2\xab\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbParty in the U.S.A.\xc2\xab\xc2\xa0je dance-pop pesem, ki traja tri minute in dvaindvajset sekund. Pesem ima elemente R&B in pop glasbe in, po mnenju Michaela Menachema iz revije Billboard, vsebuje tudi manj\xc5\xa1i vpliv reggae glasbe. Pesem je napisana v F-duru, vokali Miley Cyrus pa se v njej raztezajo \xc4\x8dez dve oktavi, od F\xe2\x82\x83 do D\xe2\x82\x85. Vokali Miley Cyrus imajo pridih country glasbe. Temu sledi procesija akordov F\xe2\x80\x93Am\xe2\x80\x93Dm\xe2\x80\x93C. Instrumentacija pesmi vklju\xc4\x8duje\xc2\xa0\xc2\xbbspopad med pernatimi jazz akordi kitare ter sintentiziranim basom.\xc2\xab_NEWLINE_Besedilo pesmi\xc2\xa0\xc2\xbbParty in the U.S.A.\xc2\xab\xc2\xa0je napisano v prvi osebi in govori govori o \xc4\x8dasu, ko se je Miley Cyrus preselila iz Nashvillea, Tennessee v Los Angeles, Kalifornija in o te\xc5\xbeavah, ki so s tem pri\xc5\xa1le. Na za\xc4\x8detku je protagonistka \xc5\xbeiv\xc4\x8dna v Los Angelesu, nato pa sli\xc5\xa1i znane pesmi Jay-Z-ja in Britney Spears ter se tako po\xc4\x8duti bolj doma\xc4\x8de. Miley Cyrus je v novembru 2009 dejala, da ima zares rada pesmi Britney Spears in da je Britney Spears ena izmed njenih idolov, vendar da nikoli ni poslu\xc5\xa1ala pesmi Jay-Z-ja. Vicki Lutas iz BBC-ja je interpetirala:\xc2\xa0\xc2\xbbKakorkoli \xc5\xbee, ko sli\xc5\xa1ite kle\xc4\x8deplastvo, vam va\xc5\xa1a najljub\xc5\xa1a pesem zveni dobro in bolj samozavestno, \xc4\x8deprav to ni res.\xc2\xab\n_START_SECTION_\nKriti\xc4\x8dni sprejem\n_START_PARAGRAPH_\nPesem je v glavnem prejela pozitivne ocene s strani glasbenih kritikov. Michael Hann iz britanske revije The Guardian meni, da je pesem\xc2\xa0\xc2\xbbParty in the U.S.A.\xc2\xab\xc2\xa0prisr\xc4\x8dna pop pesem. Kasneje, med ocenjevanjem koncerta turneje Wonder World Tour, je dejala, da je pesem opozorilo,\xc2\xa0\xc2\xbbda proizvedenemu popu ni potrebno biti slaba stvar - \xc4\x8de je proizvajanje dovolj dobro.\xc2\xab Jaime Gill iz Yahoo! Music je napisal:\xc2\xa0\xc2\xbbNa sre\xc4\x8do Miley Cyrus [ostale pesmi iz EP-ja The Time of Our Lives] v nekaj sekundah sprostijo va\xc5\xa1e mo\xc5\xbeganske celice, kar pomeni, da si morate zapomniti enkratno uspe\xc5\xa1nico 'Party in the U.S.A.'\xc2\xab Mikael Wood of newyor\xc5\xa1ke revije Time Out je pesem opisal kot\xc2\xa0\xc2\xbbubijalski zvok [...] kar dokazuje, da bi bila Miley Cyrus lahko bolj\xc5\xa1i raper, kot pri\xc4\x8dakujete.\xc2\xab Bill Lamb iz About.com je pesem ozna\xc4\x8dil za\xc2\xa0\xc2\xbbbesedilno vklju\xc4\x8devalno pesem\xc2\xab\xc2\xa0in napisal:\xc2\xa0\xc2\xbbEden izmed edinstvenih vidikov stilov nastopa Miley Cyrus je med trenutnimi pop ustvarjalci je to, da ohrani country vpliv v njenem glasu, tudi ko nastopa s povsem pop pesmimi.\xc2\xab Heather Phares iz Allmusic je kritizirala pesem, \xc4\x8de\xc5\xa1 da je\xc2\xa0\xc2\xbbpenasta\xc2\xab\xc2\xa0in dejala, da pesem\xc2\xa0\xc2\xbbmeji na piskanje\xc2\xab. Kakorkoli \xc5\xbee, Heather Phares je dejala, da pesem skupaj s pesmima\xc2\xa0\xc2\xbbBefore the Storm\xc2\xab\xc2\xa0in\xc2\xa0\xc2\xbbThe Time of Our Lives\xc2\xab\xc2\xa0zadovolji obo\xc5\xbeevalce Hannah Montane._NEWLINE_Michael Menachem iz revije Billboard je potrdil, da\xc2\xa0\xc2\xbbproducent Gottwald pesmi prilije energijo, kakr\xc5\xa1no imajo pesmi Robyn in zgodnje Gwen Stefani. Po uspe\xc5\xa1nem boju proti plesu, country vplivu in eni izmed najuspe\xc5\xa1nej\xc5\xa1ih balad leta ('The Climb') Miley Cyrus nadaljuje s svojim osupljivim talentom.\xc2\xab\xc2\xa0_NEWLINE_Mikael Wood iz revije Entertainment Weekly je napisal, da je pesem\xc2\xa0\xc2\xbbParty in the U.S.A.\xc2\xab\xc2\xa0\xc2\xbbelasti\xc4\x8dna marmelada Dr. Lukea, ki je na\xc5\xa1el Hannah Montano izgubljeno v Hollywoodu.\xc2\xab\xc2\xa0Ryan Brockington iz revije New York Post je napisal:\xc2\xa0\xc2\xbbPesem vsebuje nekoliko ve\xc4\x8d popa, kot njene prej\xc5\xa1nje pesmi in moram re\xc4\x8di, da je ne sovra\xc5\xbeim.\xc2\xab Erik Ensrst iz revije The Milwaukee Journal Sentinel je napisal, da je pesem\xc2\xa0\xc2\xbbsme\xc5\xa1no privla\xc4\x8dna\xc2\xab. Mikael Wood iz revije Entertainment Weekly je odlo\xc4\x8dil, da je pesem\xc2\xa0\xc2\xbbParty in the U.S.A.\xc2\xab\xc2\xa0\xc5\xa1e premetavan poskus Miley Cyrus glasbe urbane glasbe, odkar se je \xc5\xbee prej vklju\xc4\x8dila v ta trg. Jessica Holland iz revije The Observer\xc2\xa0\xc2\xbbParty in the U.S.A.\xc2\xab\xc2\xa0\xc5\xa1teje za enega izmed dodatkov na EP-ju The Time of Our Lives. Michael Menachem iz revije Billboard je napisal, da je pesem ena izmed najbolj zabavnih pesmi Miley Cyrus. Dave Paulson iz revije The Tennessean je poro\xc4\x8dal, da je pesem in njen nastop na koncertu v Sommet Center in Nashvilleu, Tennessee\xc2\xa0\xc2\xbbvredna enkratne stopnje glasbene skupine Jonas Brothers.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbParty in the U.S.A.\xc2\xab\xc2\xa0je z drugim mestom postala najvi\xc5\xa1je uvr\xc5\xa1\xc4\x8dena pesem na lestvici Billboard Hot 100, kar ostaja \xc5\xa1e danes, in njena peta uspe\xc5\xa1nica na radiu. V prvih dveh tednih od komercialne izdaje je 78 postaj dodalo pesem na seznam svojih predvajanih pesmi, pesem pa je tako postala najve\xc4\x8dkrat dodana pesem v tistem tednu. Pesem se je zatem prvi\xc4\x8d pojavila na lestvicah radia, najprej na triin\xc5\xa1tiridesetem mestu lestvice Hot 100 Airplay, nazadnje pa je zasedla trinajsto in \xc5\xa1tirideseto mesto na lestvici Pop Songs revije Billboard, na kateri se je pojavila 22. avgusta 2009. Teden dni kasneje, 29. avgusta, je pesem zasedla prvo mesto na lestvici Hot Digital Songs, pred tem pa je na prvem mestu te lestvice devetnajst tednov ostajala pesem glasbene skupine Black Eyed Peas. Pesem je digitalno prodala 226.000 kopij. Pesem je postala njena tretja pesem, ki je digitalno prodala 2 milijona kopij po pesmih\xc2\xa0\xc2\xbbSee You Again\xc2\xab\xc2\xa0in\xc2\xa0\xc2\xbbThe Climb\xc2\xab. Od 25. julija je pesem\xc2\xa0\xc2\xbbParty in the U.S.A.\xc2\xab\xc2\xa0prodala ve\xc4\x8d kot 4.085.949 kopij digitalno in tako postala devetnajsta digitalno najbolje prodajana pesem v glasbeni zgodovini. Pesem\xc2\xa0\xc2\xbbParty in the U.S.A.\xc2\xab\xc2\xa0je postala velika radijska uspe\xc5\xa1nica Miley Cyrus v Zdru\xc5\xbeenih dr\xc5\xbeavah Amerike in hkrati tudi njena prva pesem, ki se je uvrstila na prvo mesto lestvice Mainstream Top 40, poznane tudi kot lestvica\xc2\xa0\xc2\xbbPop Songs\xc2\xab. Je tudi njena druga pesem, ki se je uvrstila na prvo mesto radijskih lestvic; \xc5\xa1e pred tem se je pesem\xc2\xa0\xc2\xbbThe Climb\xc2\xab\xc2\xa0uvrstila na prvo mesto lestvice Adult Contemporary Chart. Postal je tudi tretji singl Miley Cyrus, ki se je na to lestvico uvrstila, takoj za pesmima\xc2\xa0\xc2\xbbSee You Again\xc2\xab\xc2\xa0in\xc2\xa0\xc2\xbbThe Climb\xc2\xab, kjer je dosegla \xc5\xa1estnajsto mesto. Je tudi dvestota pesem, ki se je uvrstila na prvo mesto lestvice Mainstream Top 40 vse od za\xc4\x8detka njenega delovanja v letu 1992. Singl je prejel trikratno platinasto certifikacijo s strani organizacije Recording Industry Association of America (RIAA) za ve\xc4\x8d kot tri milijone prodanih kopij izvodov in do danes ostaja najbolje prodan singl zalo\xc5\xbebe Hollywood Records. Od avgusta 2010 je pesem\xc2\xa0\xc2\xbbParty in the U.S.A.\xc2\xab\xc2\xa0prodala \xc5\xbee 4,1 milijona izvodov samo v Zdru\xc5\xbeenih dr\xc5\xbeavah Amerike, s \xc4\x8dimer je Miley Cyrus postala najmlaj\xc5\xa1i ustvarjalec, kar jih je kdaj prodalo ve\xc4\x8d kot 4 milijone kopij z enim singlom. Miley Cyrus, takrat stara sedemnajst let, je ta naslov odvzela takrat dvajsetletni Taylor Swift, ki ji je to uspelo s singlom\xc2\xa0\xc2\xbbLove Story.\xc2\xab\xc2\xa0Pesem\xc2\xa0\xc2\xbbParty in the U.S.A.\xc2\xab\xc2\xa0je zasedla tretjo mesto na glasbeni lestvici Canadian Hot 100. Pesem je prejela tudi \xc5\xa1tirikratno platinasto certifikacijo s strani organizacije Canadian Recording Industry Association (CRIA) za 320.000 prodanih kopij izvodov digitalno._NEWLINE_Pesem je pristala na drugem mestu lestvice Billboard Hot 100, s \xc4\x8dimer je prekosila pesem\xc2\xa0\xc2\xbbThe Climb,\xc2\xab\xc2\xa0ki je na lestvici dosegla \xc4\x8detrto mesto. Po dveh tednih je padla na tretje in nato \xc5\xa1e na \xc5\xa1esto mesto, preden je spet dosegla drugo. Bil je tudi najuspe\xc5\xa1nej\xc5\xa1i singl samostojne \xc5\xbeenske ustvarjalke od leta 2005 in singla\xc2\xa0\xc2\xbbInside Your Heaven\xc2\xab\xc2\xa0Carrie Underwood in do pesmi\xc2\xa0\xc2\xbb3\xc2\xab\xc2\xa0Britney Spears, ki je pesem prekosila 24. oktobra 2009. Pesem je s tem postala\xc2\xa0\xc2\xbbnajhitreje prodajana pesem v zgodovini zalo\xc5\xbebe Hollywood Records.\xc2\xab 7. septembra 2009 se je uvrstila na \xc5\xa1tirinajsto mesto lestvice Australian ARIA Singles Chart septembra 2009. Pesem je postala \xc4\x8detrti singl Miley Cyrus, ki se je na tej lestvici uvrstila med prvih desetih pesmi. Pesem\xc2\xa0\xc2\xbbParty in the U.S.A.\xc2\xab\xc2\xa0se je uvrstila tudi na enajsto mesto lestvice RIANZ New Zealand Singles Chart in se nato povzpela na tretje ter tako postala njena prva pesem, ki se je uvrstila med prvih deset pesmi tam. Po \xc5\xa1tirinajst tednih na lestvici je za 15.000 prodanih kopij pesem prejela platinasto certifikacijo._NEWLINE_1. novembra 2009 je pesem pristala na enajstem mestu lestvice UK Singles Chart in kljub temu, da je na lestvici UK iTunes pristala na sedmem mestu, se ni mogla uvrstiti na vi\xc5\xa1je mesto. Kljub temu je pesem postala \xc5\xa1esti singl, ki se je uvrstil med prvih trideset pesmi na tej lestvici in tretji singl, ki se je uvrstil na enajsto mesto, takoj za singloma\xc2\xa0\xc2\xbbSee You Again\xc2\xab\xc2\xa0in\xc2\xa0\xc2\xbbThe Climb\xc2\xab. Trenutno je pesem tudi najvi\xc5\xa1je uvr\xc5\xa1\xc4\x8deni singl na lestvici v Veliki Britaniji, kar jih je kdaj izdala zalo\xc5\xbeba Hollywood Records. Pesem je do\xc5\xbeivela ni\xc5\xbeji komercialni uspeh v ostalih regijah Evrope, kjer je pristala med prvimi \xc5\xa1tiridesetimi pesmimi na lestvicah v Avstraliji, Belgiji (Valonija in Flandrija), na \xc4\x8ce\xc5\xa1kem, Danskem, \xc5\xa0vedskem in v \xc5\xa0paniji.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbParty in the U.S.A.\xc2\xab\xc2\xa0je re\xc5\xbeiral Chris Applebaum, prvi\xc4\x8d pa se je predvajal na kanalu ABC 23. septembra leta 2009. Odlomek videospota se je predvajal malo pred tem istega dne v oddaji Dancing with the Stars v Zdru\xc5\xbeenih dr\xc5\xbeavah Amerike. Videospot se je v Veliki Britaniji prvi\xc4\x8d predvajal 24. septembra tistega leta preko britanske uradne spletne strani Miley Cyrus na MySpaceu._NEWLINE_Chris Applebaum je Jocelyn Vena iz MTV News povedal, da je Miley Cyrus k njemu pri\xc5\xa1la z vizijo\xc2\xa0\xc2\xbbzelo ble\xc5\xa1\xc4\x8de\xc4\x8dih, glamuroznih belih smeti\xc2\xab, podobnih scenam iz filma Brilijantina in \xc5\xbeelela vklju\xc4\x8diti tudi dogodke, podobne dnevom, ko sta se njena star\xc5\xa1a prvi\xc4\x8d spoznala. Chris Applebaum je dejal, da je videospot\xc2\xa0\xc2\xbbpresko\xc4\x8dil do scene iz Brilijantine, kjer John Travolta poje ... in izstopi iz avta ter odide do d\xc5\xbeungli podobne telovadnice ter sede na eno izmed nihajo\xc4\x8dih se naprav in poje dalje do no\xc4\x8di, projekcija pa se v ozadju vrti \xc5\xa1e naprej.\xc2\xab_NEWLINE_Videospot se za\xc4\x8dne s tem, da se Miley Cyrus z avtom  pripelje na prizori\xc5\xa1\xc4\x8de imenovano Corral Drive-In, enega izmed prvih zmenkov Tish in Billyja Rayja Cyrusa. Miley Cyrus pride se je tja pripeljala s \xc4\x8drnim avtom znamke Pontiac Trans Am letnik 1979, avtom, ki ga je njena mama vozila, ko je bila mlaj\xc5\xa1a. Miley Cyrus je nosila modre kratke hla\xc4\x8de, moder top, kavbojske \xc5\xa1kornje in telovnik. Ko izstopi iz avta se ji pridru\xc5\xbeijo \xc5\xa1tirije prijatelji, ostali najstniki pa se \xc5\xa1e naprej vozijo. Med tem ko Miley Cyrus \xc5\xa1e naprej poje, spleza v traktor, zgrabi za enega izmed staromodnih mikrofonov v tovornjaku in nadaljuje s petjem in plesom s prijatelji. Videospot se nadaljuje z Miley Cyrus, ki se naslanja na zid, nad katerim pi\xc5\xa1e\xc2\xa0\xc2\xbbCorral Drive-In\xc2\xab. Nato se poka\xc5\xbee ameri\xc5\xa1ka zastava. Na eni strani scene se prika\xc5\xbeejo proste krajine, kasneje pa Miley Cyrus nastopi pred tem, posuta z ble\xc5\xa1\xc4\x8dicami. V videospotu se nato prika\xc5\xbeejo posnetki Miley Cyrus in njeni spremljevalni plesalci, kako plezajo po nihalnih napravah in ple\xc5\xa1ejo pred telovadnico, podobno d\xc5\xbeungli. Na koncu videospota Miley in njeni prijatelji s pesmijo nastopijo na odru, kjer se v ozadju prika\xc5\xbee ameri\xc5\xa1ka zastava, pod njo pa napis\xc2\xa0\xc2\xbbUSA\xc2\xab\xc2\xa0(\xc2\xbbZDA\xc2\xab)._NEWLINE_Jocelyn Vena iz MTV News je o videospotu napisala, da jo\xc2\xa0\xc2\xbbspominja na nastop s pesmijo na podelitvi nagrad Teen Choice Awards \xc4\x8dez poletje - samo brez plesne to\xc4\x8dke.\xc2\xab Kakorkoli \xc5\xbee, novinar revije The Huffington Post verjame, da je Miley Cyrus\xc2\xa0\xc2\xbbobdr\xc5\xbeala resni\xc4\x8dnost\xc2\xab\xc2\xa0v videospotu, njeni plesni gibi pa ostajajo pristni. LimeLife-ova novinarka Susie Anderson se je vpra\xc5\xa1ala o obleki, ter napisala, da u\xc5\xbeiva v\xc2\xa0\xc2\xbbzabavi in [...] mladih \xc4\x8dustvih\xc2\xab\xc2\xa0v pesmi\xc2\xa0\xc2\xbbParty in the U.S.A.\xc2\xab, vendar so njene\xc2\xa0\xc2\xbbizredno krake hla\xc4\x8de in razkrajane majice nekoliko ostre za sedemnajstletnico\xc2\xab. Bill Lamb iz About.com je menil, da videospot proslavlja\xc2\xa0\xc2\xbbmlade in Ameri\xc4\x8dane\xc2\xab, s tem pa se ujema s\xc2\xa0\xc2\xbbtemami in zvokom pesmi skoraj popolno. [...] Odlomki iz videospota ohranjajo ne\xc5\xbenost iz ozadja in se ujemajo s tempom in tenorjem pesmi\xc2\xab. Videospot si je na YouTubeu ogledalo 143 milijonov gledalcev vse od njegovega izzida 23. septembra in je najve\xc4\x8dkrat ogledan videospot Miley Cyrus._NEWLINE_Na podelitvi nagrad MuchMusic Video Awards leta 2010 je videospot dobil nagrado v kategoriji za\xc2\xa0\xc2\xbbnajbolj\xc5\xa1i videospot mednarodnega ustvarjalca\xc2\xab\xc2\xa0ter bil nominiran za\xc2\xa0\xc2\xbbnajljub\xc5\xa1i mednarodni videospot\xc2\xab\xc2\xa0na podelitvi nagrad MuchMusic Video Award for People's Choice leta 2010, vendar je nagrado nazadnje prejel Adam Lambert z videospotom za pesem\xc2\xa0\xc2\xbbWhataya Want From Me\xc2\xab.\n_START_SECTION_\nNastopi v \xc5\xbeivo\n_START_PARAGRAPH_\nMiley Cyrus je s pesmijo v \xc5\xbeivo nastopila na podelitvi nagrad Teen Choice Awards 2009 10. avgusta. Nastopila je oble\xc4\x8dena v top, ki je razkril ve\xc4\x8dino njenega nedr\xc4\x8dka, kratke hla\xc4\x8de in usnjene \xc5\xa1kornje. Med nastopom je Miley Cyrus rahlo spremenila besedilo; v prvem verzu je namesto Jay-Z-ja navedla Britney Spears, v drugem verzu pa Michaela Jacksona namesto Spearsove; kasneje je to vklju\xc4\x8dila v vsak nastop pesmi. Nastop se je za\xc4\x8del z Miley Cyrus in njenimi spremljevalnimi plesalci, ki so pri\xc5\xa1li iz ozadja in za\xc4\x8dnejo s plesom okoli odra. Sredi nastopa je Miley Cyrus stopila na vozi\xc4\x8dek s sladoledom. Za\xc4\x8dela je plesati na vrhu in tam ostala pribli\xc5\xbeno \xc5\xa1tirideset sekund. Nekateri kritiki so menili, da je bilo to uporabljeno za ravnote\xc5\xbeje, ve\xc4\x8dina ljudi pa je dejala, da je Miley Cyrus plesala ob drogu. Zaradi tega so nastop ve\xc4\x8dkrat imenovali za kontroverznega, ve\xc4\x8dina pa jih je trdila, da je bil preve\xc4\x8d seksualen za otro\xc5\xa1ki/najstni\xc5\xa1ki dogodek._NEWLINE_Razlo\xc5\xbeila je, da je pesem\xc2\xa0\xc2\xbbvse-ameri\xc5\xa1ka pesem\xc2\xab, ki jo je navdihnil zgodnje sekcije, kjer je Miley Cyrus plesala v\xc2\xa0\xc2\xbbgrozljivem parku\xc2\xab._NEWLINE_Njen nastop s pesmijo je v zadnjem \xc4\x8dasu ve\xc4\x8dkrat primerjan z nastopi Britney Spears, s katero je Miley Cyrus \xc5\xa1e istega dne predstavila podelitev nagrad Ultimate Choice Award. Miley Cyrus je preko Twitterja o primerjavah povedala:\xc2\xa0\xc2\xbbZa vse ljudi, ki me kli\xc4\x8dejo 'naslednja Britney': HVALA VAM. Ne bi mogla prositi za ve\xc4\x8dji kompliment\xc2\xa0:)\xc2\xab Urednik revije US Weekly, Ian Drew jo je zaradi tega kritiziral. Ian Drew je napisal:\xc2\xa0\xc2\xbb\xc5\xbde zdaj ima pristno sliko, zato to ni bila zares gro\xc5\xbenja. Tako je za\xc4\x8dela Britney. Bila je dobro dekle, ki se je pokvarilo in izgleda, da bo tako tudi pri Miley.\xc2\xab Dodal je:\xc2\xa0\xc2\xbbMedtem ko njeni ukrepi, s katerimi sku\xc5\xa1a dokazati svojo zrelost lahko raz\xc5\xa1irijo njeno kariero, vendar to ni dobro za njene mlaj\xc5\xa1e obo\xc5\xbeevalce.\xc2\xab Otro\xc5\xa1ka psihologinja Wendi Fischer je reviji Newsday povedala:\xc2\xa0\xc2\xbbPo\xc5\xa1ilja sporo\xc4\x8dilo, da je to, kar dela, 'v redu', vendar sama mislim, da ni. Miley ima le \xc5\xa1estnajst let. Zakaj tako hiti?\xc2\xab Margie Barron iz revije Entertainment Today je komentirala:\xc2\xa0\xc2\xbb\xc5\xa0estnajstletna senzacija ima \xc5\xa1e vedno le \xc5\xa1estnajst let in ... premlada je \xc5\xa1e, da bi se tako obla\xc4\x8dila in se vedla, kot plesalka ob drogu ... ki kro\xc5\xbei okoli njega. Bilo je precej o\xc4\x8ditno, da je bila koreografija sestavljena za starej\xc5\xa1e ob\xc4\x8dinstvo.\xc2\xab_NEWLINE_Apryl Duncan iz About.com je Miley Cyrus branila in napisala:\xc2\xa0\xc2\xbbMedtem ko se o njenem nastopu \xc5\xa1e kar bren\xc4\x8di in je postal za\xc5\xa1\xc4\x8ditni znak podelitve nagrad Teen Choice Awards leta 2009, je zasen\xc4\x8dil njeno veliko no\xc4\x8d. S seboj je odnesla \xc5\xa1est nagrad za svoje glasbeno delo in delo na njeni Disneyjevi seriji Hannah Montana. Namesto tega, da bi opazili dose\xc5\xbeke mlade zvezdnice, ljudje opazijo le kontroverznost.\xc2\xab Bill Lamb iz About.com je tudi branil njo in njen nastop.\xc2\xa0\xc2\xbbMiley Cyrus je ustvarila nekaj kontroverznosti, ko je nastopila s pesmijo 'Party in the USA' na podelitvi nagrad Teen Choice Awards leta 2009. Ob drogu je plesala, oble\xc4\x8dena v usnje.\xc2\xab Dodal je:\xc2\xa0\xc2\xbbVsak ustvarjalec se pojavi na to\xc4\x8dki, kjer se mora iz otro\xc5\xa1ke ali najstni\xc5\xa1ke zvezde spremeniti v odraslo osebo, kar je te\xc5\xbeko.\xc2\xab_NEWLINE_V pogovoru z komedijantko Chelseo Handler, ki je Miley Cyrus zaradi nastopa kritizirala v preteklosti, jo je sedaj branila. Na svoji pogovorni oddaji Chelsea Lately je povedala, da se ji nastop ni zdel seksisti\xc4\x8den, temve\xc4\x8d\xc2\xa0\xc2\xbbpreprosto enkraten\xc2\xab. Chelsea Handler jo je pohvalila tudi zaradi nastopa in pesmi same._NEWLINE_Tiskovni predstavnik Disneyja je dejal:\xc2\xa0\xc2\xbbDisney Channel ne bo komentiral nastopa in \xc4\x8deprav so star\xc5\xa1i lahko prepri\xc4\x8dani, da vse vsebine ne bodo predstavljene na Disney Channelu, je nastop primeren za na\xc5\xa1e ob\xc4\x8dinstvo - otroke med \xc5\xa1estim in \xc5\xa1tirinajstim letom - in je v skladu s tem, kar na\xc5\xa1a blagovna znamka prodaja.\xc2\xab_NEWLINE_Zaradi odpovedi Mariah Carey je Miley Cyrus s pesmijo poleg pesmi\xc2\xa0\xc2\xbbThe Climb\xc2\xab,\xc2\xa0\xc2\xbbSee You Again\xc2\xab\xc2\xa0in\xc2\xa0\xc2\xbbKicking and Screaming\xc2\xab\xc2\xa028. avgusta 2009 nastopila v epizodi oddaje The Today Show. 17. septembra 2009 je Miley Cyrus s pesmijo nastopila v oddaji VH1 Divas, kjer je nastopila v duetu s Sheryl Crow, naslovljenem kot\xc2\xa0\xc2\xbbIf It Makes You Happy.\xc2\xab Med nastopom je Miley Cyrus plesala v kratki \xc4\x8drni obleki poleg plesalcev s klobuki in srajcami brez rokavov._NEWLINE_Pesem je Miley Cyrus nastopila na mnogih prireditvah, vklju\xc4\x8dno z njeno prvo samostojno mednarodno turnejo, Wonder World Tour. Med temi nastopi je Miley Cyrus nosila \xc4\x8drne \xc5\xa1kornje, \xc4\x8drne kratke hla\xc4\x8de in \xc4\x8drn top, ki ga je prekril kavbojski brezrokavnik. Nastop je vklju\xc4\x8deval tudi veliko spremljevalnih plesalcev ter enega izmed plesov Miley Cyrus na hotelskem vozi\xc4\x8dku za prtljago. Nato je vozi\xc4\x8dek za prtljago nadomestil sladoledni vozi\xc4\x8dek s podelitve nagrad Teen Choice Awards leta 2009. Kritiki so se na ta nastop odzvali pozitivno. Melinda M. Thompson iz revije The Oregonian je napisala:\xc2\xa0\xc2\xbbSpremljevalni plesalci so bili prvorazredni, hip-hop stil in energijo pa so dodali vsaki to\xc4\x8dki.\xc2\xab_NEWLINE_Miley Cyrus je pesem zapela na Capital FM-ovi prireditvi Jingle Bell Ball na soboto, 5. decembra 2009, zatem pa tudi na prireditvi Royal Variety Show na ponedeljek, 7. decembra 2009._NEWLINE_Miley Cyrus je s pesmijo nastopila tudi na prireditvi Royal Variety Performance pred kraljico Elizabeto II. Ta je iz\xc5\xa1la na kanalu ITV1 v Veliki Britaniji 16. decembra. Med tem nastopom je besedo\xc2\xa0\xc2\xbbJay-Z\xc2\xab\xc2\xa0zamenjala z\xc2\xa0\xc2\xbbGaGa\xc2\xab\xc2\xa0in plesala na koreografijo pesmi\xc2\xa0\xc2\xbbBad Romance\xc2\xab; po nastopu je napisala, kako sre\xc4\x8dna je, ker je spoznala Lady Gaga._NEWLINE_S pesmijo\xc2\xa0\xc2\xbbParty in the U.S.A.\xc2\xab\xc2\xa0je Miley Cyrus nastopila tudi v britanski oddaji Alan Carr: Chatty Man; opravila je intervju in nato na koncu oddaje zapela pesem. Pesem je izvedla tudi v oddaji The Late Late Show v Dublinu, Irska 18. decembra 2009. Med nadaljevanjem s promocijo glavnega singla iz EP-ja The Time of Our Lives, je Miley Cyrus nastopila s pesmijo\xc2\xa0\xc2\xbbParty in the U.S.A.\xc2\xab\xc2\xa0nastopila v oddaji The Today Show in v oddaji VH1 Divas v Zdru\xc5\xbeenih dr\xc5\xbeavah Amerike. Pozimi je promovirala pesem v Zdru\xc5\xbeenem kraljestvu v 95.8 Capital FM-ovi oddaji Jingle Bell Ball, na gala plesu British Royal Family, Royal Variety Performance, Alan Carr: Chatty Man, in The Late Late Show. Ko je dokon\xc4\x8dala promocijo je s pesmijo nastopila tudi na koncertih v sklopu prireditve Rock in Rio v Lizboni, Portugalska in Madridu, \xc5\xa0panija, v no\xc4\x8dnem klubu 1515 Club v Parizu, Francija, no\xc4\x8dnih klubih Heaven in G-A-Y v Londonu, Anglija, Good Morning America, na podelitvi nagradMuchMusic Video Awards leta 2010, in na koncertu House of Blues v Los Angelesu, Kalifornija, ki so jo predvajali na tridesetih spletnih straneh, ki jih ima v lasti MTV Networks.\n_START_SECTION_\nOstale izvedbe\n_START_PARAGRAPH_\nGlasbena skupina Kidz Bop Kids je posnela svojo verzijo pesmi za sedemnajsto in\xc5\xa1talacijo Kidz Bop, ki je iz\xc5\xa1la v letu 2010. James Christopher Monger iz spletne strani Allmusic je izbral pesem za eno izmed najbolj\xc5\xa1ih pesmi na albumu Kidz Bop 17 in dejal, da je\xc2\xa0\xc2\xbbenaka radostnim karaokam, ki za gorivo porabijo energijo prej\xc5\xa1njih obrokov.\xc2\xab V epizodi \xc5\xa1este sezone televizijske serije The Office,\xc2\xa0\xc2\xbbSabre\xc2\xab\xc2\xa0sta Ed Helms (v vlogi Andyja Bernarda) in Ellie Kemper (v vlogi Erin Hannon) zapela parodijo pesmi\xc2\xa0\xc2\xbbParty in the U.S.A.,\xc2\xab\xc2\xa0v kateri sta nastopila z akusti\xc4\x8dno kitaro. Parodijo je navdihnilo mesto, v katerem snemajo serijo, Scranton, Pensilvanija. Ker sta narobe izgovorila besedo\xc2\xa0\xc2\xbbSabre,\xc2\xab\xc2\xa0na koncu pesmi ni bilo rime. Kelly West iz revije Cinema Blend je napisala:\xc2\xa0\xc2\xbbVseeno je bilo prikupno videti par peti skupaj. Na nesre\xc4\x8do je njun ritem tako \xc4\x8duden (in na trenutke o\xc4\x8darljiv), saj je ta pesem le poskus nastopanja.\xc2\xab"